13/08/2012 | Administración LocalMunicipal
Curtis
Aprobación definitiva da modificación da Ordenanza fiscal reguladora da taxa por prestación de servizos urbanísticos

Exposto ó público o acordo de aprobación inicial da modificación da “Ordenanza fical reguladora da taxa pola prestación de servizos urbanísticos” polo prazo de trinta días hábiles sen que contra o mesmo se teñan presentado reclamación ou suxestión alguna, enténdese definitivamente adoptado o acordo ata o de agora provisional, e procédese á publicación do texto íntegro da modificación da ordenanza que a continuación se transcribe: O Real Decreto-lei 19/2012, de 25 de maio, de medidas urxentes de liberalización do comercio e de determinados servicios, publicado no BOE de 26 de maio, na súa disposición final primeira, introduce determinadas modificacións na redacción de algúns artigos do Real Decreto Lexislativo 2/2004, de 5 de marzo, polo que se aproba o Texto Refundido da Lei Reguladora das Facendas Locais. Entre eles, modifícase o artigo 20, regulador das taxas. Esta nova redacción determina a necesidade de introducir modificacións en determinadas ordenanzas fiscais municipais - O artigo 2º queda redactado do seguinte xeito: Constitúe o feito impoñible da Taxa a actividade municipal, técnica e administrativa, desenvolvida para a prestación dos seguintes servicios urbanísticos: a) A destinada a verificar se os actos de ocupación, construcción, edificación e uso do solo e subsolo que teñan que realizarse no termo municipal, axústanse á lei 9/2002 de Ordenación Urbanística e Protección do Medio Rural de Galicia, disposicións de desenrolo e as normas urbanísticas específicas do Concello de Curtis de cara á obtención da preceptiva licencia urbanística, xa sexa de obras, primeira ocupación, segregación ou calquera outras que esixa a normativa urbanística en vigor. b) A realización a instancia de parte de informes, consultas, certificados e cédulas urbanísticas. c) A realización das actividades administrativas de control nos supostos nos que a esixencia de licenza fora substituída pola presentación de declaración responsable ou comunicación previa - O artigo 4º queda redactado como segue: 1. Devengase a taxa e xurde a obriga de contribuír cando se inicie a actividade municipal que constitúe o seu feito impoñible. A estes efectos, entenderase iniciada a devandita actividade na data de presentación da oportuna solicitude, se o suxeito pasivo formulase expresamente esta. No suposto de presentación de comunicación previa ou declaración responsable por tratarse dalgún dos supostos legalmente establecidos, devengarase no momento de presentación das mesmas.2. Cando as obras se iniciaran ou executaran sen ter obtido a oportuna licenza, a taxa devengarase cando comece a actividade municipal conducente a determinar se a obra en cuestión é ou non autorizable.3. A obriga de contribuír, unha vez xurdida, non se verá afectada en modo algún pola denegación da licenza solicitada nin pola renuncia ou desistimento do solicitante unha vez concedida a licenza. - No artigo 5º introdúcese un novo apartado redactado do seguinte xeito: 11) A realización das actividades administrativas de control nos supostos nos que a esixencia de licenza fora substituída pola presentación de declaración responsable ou comunicación previa: 1% do orzamento de execución material das obras. - Modifícase a redacción do apartado 1 do artigo 6º nos seguintes termos: 1.- As taxas por prestación de servicios urbanísticos esixiranse en réxime de autoliquidación, cando medie solicitude do interesado, comunicación previa ou declaración responsable, e no suposto de que se inicie o expediente de oficio, por liquidación practicada pola administración municipal”. Curtis, 27 de xullo de 2012 O Alcalde Javier Francisco Caínzos Vázquez